Odbor za obrazovanje, nauku, kulturu i informisanje, dana 9. marta 2022. godine, održao je stručnu raspravu u vezi sa Nacrtom zakona o audio-vizuelnim djelatnostima.

Pomenutoj raspravi koja je održana u Maloj sali Narodne skupštine sa početkom u 10 časova prisustvovali su predstavnici Ministarstva prosvjete i kulture, Akademije umjetnosti Univerziteta u Banjaluci, te predstavnici filmske umjetnosti.

Stručna rasprava organizovana je u skladu sa Zaključkom Narodne skupštine Republike Srpske broj: 02/1-021-129/22 („Službeni glasnik Republike Srpske“ broj 13/22).